cyanic-selkie/wikianc huggingface dataset:
Լիպոտոքսիկություն
Կմախքի մկաններ
Կմախքի մկանները կազմում են ուտելուց հետո (պոստպրանդիալ) ամբողջ մարմնի գլյուկոզայի կլանման ավելի քան 80 տոկոսը և, հետևաբար, կարևոր դեր է խաղում գլյուկոզայի հոմեոստազի մեջ։ Կմախքի մկաններում լիպիդների մակարդակը՝ ինտրամիոցելուլյար լիպիդները (IMCL) - նեգատիվորեն է ազդում նստակյաց մարդկանց ինսուլինի նկատմամբ զգայունության վրա և, հետևաբար, համարվում էր ինսուլինառեզիստենտականության կանխագուշակող և ճարպակալման հետ կապված ինսուլինառեզիստենտականության պատճառ։ Այնուամենայնիվ, ուժային մարզիկները նույնպես ունեն բարձր IMCL մակարդակներ, չնայած ինսուլինի նկատմամբ զգայունության բարձր մակարդակին, ինչը ցույց է տալիս, որ ոչ թե IMCL կուտակման մակարդակն ինքնին, այլ այս IMCL ճարպի բնութագրիչներն են որոշում, թե արդյոք այն բացասաբար է ազդում ինսուլինի ազդանշանների վրա ։ IMCL լիպիդները հիմնականում պահվում են լիպիդային կաթիլներում (ճարպերի կուտակման օրգանոիդներում)։ Վերջին հետազոտությունները ցույց են տալիս, որ IMCL չեզոք լիպիդների պահպանման տարողության ստեղծումը (օրինակ՝ լիպիդային կաթիլային թաղանթի սպիտակուցների առատությունը մեծացնելով), պաշտպանում է կմախքի մկանները գիրության հետ կապված ինսուլինակայունությունից։
Կանխարգելում և բուժում
Լիպոտոքսիկության կանխարգելման և բուժման մեթոդները բաժանված են երեք հիմնական խմբերի.
Առաջին ռազմավարությունը ուղղված է ոչ ճարպային հյուսվածքների լիպիդային պարունակության նվազեցմանը։ Սա կարող է իրականացվել կա՛մ մեծացնելով լիպիդների օքսիդացումը, կա՛մ մեծացնելով դրանց արտազատումը և տեղափոխումը։ Ընթացիկ բուժումը ներառում է քաշի ծայրաստիճան կորուստ և լեպտինային բուժում ։
Երկրորդ ռազմավարություն ուղղված է ավելցուկային լիպիդները ոչ ճարպային հյուսվածքներից և դեպի ճարպային հյուսվածքներ շեղելու վրա։ Սա իրականացվում է թիազոլիդինեդիոններով` մի խումբ դեղամիջոցներով, որոնք ակտիվացնում են կորիզային ընկալիչների սպիտակուցները, որոնք պատասխանատու են լիպիդային նյութափոխանակության համար ։
Երրորդ ռազմավարությունը կենտրոնանում է ապոպտոտիկ ուղիների և կոագուլյացիոն կասկադների ինհիբիտորների վրա։ Սա իրականացվում է դեղերի օգտագործմամբ, որոնք արգելակում են հատուկ քիմիական նյութերի արտադրությունը, որոնք անհրաժեշտ են ուղիների ֆունկցիոնալության համար։ Թեև սա կարող է լինել բջիջների մահից ամենաարդյունավետ պաշտպանությունը, այն նաև կպահանջի առավելագույն հետազոտություն և զարգացում, որը պայմանավորված է անհրաժեշտ դեղերի յուրահատկությամբ ։
Արտաքին հղումներ
Կատեգորիա:Շաքարախտ Կատեգորիա:Նյութափոխանակություն Կատեգորիա:Լիպիդներ Կատեգորիա:Համախտանիշներ Կատեգորիա:Երիկամի հիվանդություններ Կատեգորիա:Ճարպակալում
Ռիու Գրանդի դու Սուլ նահանգի հյուսիսարևմտյան մարզ
Ռիու Գրանդի դու Սուլ նահանգի հյուսիս արևմուտք (Mesorregião do Noroeste Rio-Grandense), վարչական մեզոշրջան Բրազիլիայում, մտնում է Ռիու Գրանդի դու Սուլ նահանգի մեջ։ Բնակչությունը կազմում է 1 970 326 մարդ 2006 թվականի տվյալով։ Զբաղեցված տարածքը 64 930.583 կմ²։ Բնակչության խտությունը 30.3 մարդ/կմ²։
Պիրոգովկա (գյուղ, Բախմաչի շրջան)
Պիրոգովկա (Пирогівка), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Պիրոգովկա գյուղում բնակվում էր 10 մարդ։ Բնակչության խտությունը կազմում էր 34,95 մարդ/կմ²։
Զեմո Նիչբիսի
Զեմո Նիչբիսի (ზემო ნიჩბისი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 900 մետր բարձրության վրա։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Սենտ Ուան դյու Մենիլ Օժե
Սենտ Ուան դյու Մենիլ Օժե (Saint-Ouen-du-Mesnil-Oger), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 182 մարդ, բնակչության խտությունը` 30.90 մարդ/կմ²։ Բնակավայրը զբաղեցնում է 5.89 կմ² տարածք։
Աշխարհագրություն
Գտնվում է Փարիզ քաղաքից 185 կմ արևմուտք, Կան քաղաքից` 19 կմ արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 144 աշխատունակ (15-64 տարեկան) բնակիչ, որոնցից ակտիվ էին 117-ը, իսկ ոչ ակտիվները` 27։ Ակտիվության ցուցանիշը կազմում է 81,3 %։ 117 աշխատունակ մարդկանցից աշխատել է 111 անձ (59 տղամարդ և 52 կին)։ Գործազուրկ են եղել 6 անձ (4 տղամարդ և 2 կին)։ 27 անաշխատունակներից 4-ը եղել են աշակերտներ կամ ուսանողներ, 13-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տուրունվոժ (Նալիմ Յուի վտակ)
Տուրունվոժ (Турунвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նալիմ Յու գետի աջ ափին՝ 76 կմ հեռավորության վրա։ Գետի երկարությունը կազմում է 19 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Աննա Ֆինոկիարո
Վաղ տարիներ
Աննա Ֆինոկիարոն ծնվել է 1955 թվականի մարտի 31-ին, Մոդիկայում (Ռագուզա նահանգ, Սիցիլիա)։ Ստացել է բարձրագույն իրավաբանական կրթություն, իսկ 1981 թվականից աշխատել է Իտալիայի բանկի Սավոնայի մասնաճյուղում։ 1982 թվականից մինչև 1985 թվականը պրետոր է եղել Սիցիլիայի Լեոնֆորտեում, 1985-1987 թվականներին աշխատել է որպես դատախազ Կատանիայում ։ 1988 թվականից մինչև 1995 թվականը եղել է Կատանիայի կոմունայի խորհրդի անդամ, որտեղ նախ ներկայացել է Կոմունիստական ​​կուսակցությունը, այնուհետև` ձախ ուժերի Դեմոկրատական ​​կուսակցությունը ։
Խորհրդարանի անդամ
1987-1992 թվականներին ներկայացրել է ԻԿՄ-Ձախ ուժերի դեմոկրատական կուսակցության ֆրակցիան Իտալիայի պատգամավորների պալատի 10-րդ գումարման ժամանակ, 1992-1994 թվականներին` 11-րդ գումարման պալատում ներկայացրել է Դեմոկրատական կուսակցության խմբակցությունը, 1994-1996 թվականներին 12-րդ գումարման պալատում եղել է առաջադեմ ֆեդերալիստների խմբակցությունից, 1996-2006 թվականներին 13-րդ և 14-րդ գումարումների պալատում եղել է «Ձիթապտղի ծառ» խմբակցության անդամ ։
Հավասար հնարավորությունների նախարար
1996 թվականի մայիսի 17-ից 1998-ի հոկտեմբերի 21-ը Ֆինոկյարոն Պրոդիի առաջին կառավարությունում եղել է հավասար հնարավորութոյունների ապահովման առանց պորտֆելի նախարար ։
Սենատոր
2006-2008 թվականներին 15-րդ գումարման Սենատում ընդգրկված էր «Ձիթենու ծառ» խմբակցությունում, իսկ 2006 թվականի մայիսի 3-ից մինչև 2008 թվականի ապրիլի 28-ը գլխավորել է այն (2007 թվականի նոյեմբերի 27-ից խմբակցությունը կոչվում էր Դեմոկրատական կուսակցություն՝ Ձիթենու ծառ) ։ 2008 թվականի մայիսի 6-ից մինչև 2013 թվականի մարտի 14-ը 16րդ գումարման Սենատում գլխավորել Է Դեմոկրատական կուսակցության խմբակցությունը ։ 17-րդ գումարման Սենատում 2013 թվականի մարտի 19-ից եղել Է Դեմոկրատական կուսակցության խմբակցության կազմում, 2013 թվականի մայիսի 7-ից ղեկավարել է Սենատի 1-ին մշտական հանձնաժողովը (սահմանադրական հարցեր) ։
Ջենտիլոնիի կառավարությունում խորհրդարանական հարաբերությունների նախարար
2016 թվականի դեկտեմբերի 12-ին, Կառավարության հրաժարականից հետո ստանձնել է խորհրդարանի հետ կապերի նախարարի պաշտոնը՝ այդ օրը Ջենտիլոնիի կողմից ձևավորված կառավարությունում ։
Անձնական կյանք
Աննա Ֆինոկյարոն ամուսնացած է Մելկիոր Ֆիդելբոյի հետ, ամուսիններն ունեն երկու դուստր՝ Միրանդան (1988) և Կոստանզան (1994) ։
Կատանիայի դատախազությունը հետաքննություն է անցկացրել գինեկոլոգ և բժշկական հաստատությունների ինֆորմատիզացմամբ զբաղվող Solsamb Srl ընկերության համասեփականատեր Մելկիոր Ֆիդելբոյի հանդեպ` իշխանության չարաշահման և խարդախության կասկածանքով, երբ այս ընկերությունը 2010 թվականին 1,7 միլիոն եվրոյի պայմանագիր էր ստացել բժշկական կենտրոնի սարքավորումների համար (PRESIDIO terrotoriale di assistenza) : 2012 թվականի հոկտեմբերի 25-ին մեղադրանքները հանվել են ։
2013 թվականի հունիսի 11-ին Ֆինոկյարոն որպես վերընտրված սենատոր ներկայացրել է գույքի հայտարարագիր, ըստ որի նա բաժնեմաս ունի Տրեկաստանիում (Կատանիա գավառ) գտնվող երկու և Կատանիայում գտնող երեք տներում, ինչպես նաև ունի երեք տուն Հռոմում և երկուսը՝ Կատանիայում։ Բացի այդ, ունի 2011 թվականին թողարկված Alfa Romeo MiTo :
Արտաքին հղումներ
Կատեգորիա:Իտալիայի նախարարներ Կատեգորիա:Իտալիայի կին քաղաքական գործիչներ Կատեգորիա:21-րդ դարի քաղաքական գործիչներ Կատեգորիա:20-րդ դարի քաղաքական գործիչներ Կատեգորիա:Իտալացի փաստաբաններ
Ստարոպեստերյովո
Ստարոպեստերյովո (Старопестерёво), գյուղ Ռուսաստանի Կեմերովոյի մարզի Բելովսկի շրջանի կազմում։
Բնակչությունը 2002 թվականին գրանցված տվյալներով կազմում էր 3644 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1726 թվականին հիմնադրված բնակավայրեր Կատեգորիա:Ռուսաստանի Կեմերովոյի մարզի Բելովսկի շրջանի բնակավայրեր
Դոլլա
Դոլլա, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սեարա նահանգի հյուսիսարևմտյան մարզ
Սեարա նահանգի հյուսիս-արևմուտք (Mesorregião do Noroeste Rio-Grandense) վարչական մեզոշրջան Բրազիլիայում, մտնում է Ռիու Գրանդե դե Սուլ նահանգի մեջ։ Բնակչությունը կազմում է 1 970 326 մարդ 2006 թվականի տվյալով։ Զբաղեցված տարածքը 64 930,583 կմ²։ Բնակչության խտությունը 30,3 մարդ/կմ²։
Վիճակագրություն
Կատեգորիա:Բրազիլիայի մեզոշրջաններ
Շահսուվարյան փողոց (Երևան)
Շահսուվարյան փողոց, փողոց Երևանի Արաբկիր վարչական շրջանում։ Անվանվել է ի պատիվ հայ բոլշևիկ հեղափոխական, կուսակցական ու պետական գործիչ Ալեքսանդր Շահսուվարյանի։ Քաղաքային նշանակության փողոց է ։
Տվյալներ
Գտնվում է Կոմիտասի պողոտայի, Նիկողայոս Տիգրանյան, Մամիկոնյանց փողոցների և Շիրվանզադեի փողոցի 2-րդ նրբանցքի միջև։ Սկսվում է Կոմիտասի պողոտայի թիվ 61 և 63 շենքերի անցուղուց, ձգվում հյուսիսարևմտյան ուղղությամբ, հասնում Մամիկոնյանց փողոցի թիվ 19 և 21 շենքերի անցուղի ։ Երկարությունը 290 մետր է։
Խորհրդային տարիներին սկզբնապես կոչվել է Կոմիտասի պողոտայի 4-րդ նրբանցք, այնուհետև վերանվանվել է՝ ստանալով այժմյան անվանումը ։
Աղբյուրներ
Կատեգորիա:Երևանի փողոցներ
Սովետսկայա Բելոռուսիա
«Սովետսկայա Բելոռուսիա - Բելառուս Սեգոդնյա» (Советская Белоруссия - Беларусь Сегодня, «Սովետական Բելոռուսիա - Բելառուսն այսօր»), Բելառուսի հանրապետական ռուսալեզու օրաթերթ։ Ներկայիս հիմնադիրներ՝ Բելառուսի Հանրապետության նախագահի վարչակազմ և խմբագրական խորհուրդ։
Լույս է տեսնում 1927 թվականից, Մինսկում (մինչև 1937 թվականը՝ «Ռաբոչի»)։ Հանրապետության աշխատավորությանն է հասցնում կուսակցության ու կառավարության որոշումները, պրոպագանդում առաջավոր փորձը, կուսակցական կազմակերպություններին օգնում պետական առաջադրանքների ու ստանձնած պարտավորությունների կատարման գործում, լուսաբանում գրականության, արվեստի, մշակույթի, ժողովրդական կրթության ու սպորտի հարցեր։ Պարգևատրվել է Աշխատանքային կարմիր դրոշի շքանշանով (1964 թվականին)։
2013 թվականի դրությամբ տպաքանակը 400 614 օրինակ է։
Արտաքին հղումներ
Կատեգորիա:Բելառուսի օրաթերթեր Կատեգորիա:ԽՍՀՄ օրաթերթեր Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Ցենտրալնոե (գյուղ, Շկոտովսկի շրջան)
Ցենտրալնոե (Центральное), գյուղ Ռուսաստանի Պրիմորիեի երկրամասի Շկոտովսկի շրջանի կազմում։
Բնակչությունը 2005 թվականին գրանցված տվյալներով կազմում էր 692 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պրիմորիեի երկրամասի Շկոտովսկի շրջանի բնակավայրեր
Թալակ Ներքին
Թալակ Ներքին, գյուղ Արևմտյան Հայաստանում, Խարբերդի վիլայեթի Խարբերդի գավառում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ծովինարի պատմության և մշակույթի անշարժ հուշարձանների ցանկ (Գեղարքունիքի մարզ)
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Մայրահավ
Մայրահավ կամ ընկուզահավ (Nucifraga caryocatactes) ագռավների ընտանիքին պատկանող թռչուն(Corvidae) :
Արտաքին տեսք
Ոչ մեծ թռչուն, արջնագռավից ավելի փոքր և ավելի բարակ ու երկար կտուցով ։ Մայրահավի մարմնի երկարությունը 30 սանտիմետր է, պոչը `11 սանտիմետր։ Քաշը՝ 125-190 գրամ ։ Նրա գունավորումը մուգ շագանակագույն է՝ սպիտակ կետերով, որոնք միայն գլխի վերին մասում են։ Պոչի վերջում կա պայծառ երիզ։ Էգը արուից փոքր-ինչ տարբերվում է, նա փոքր-ինչ թեթև է, իսկ սպիտակ բծերն այնքան էլ կտրուկ չեն սահմանափակվում ։
Տարածվածություն
Տարածված է Եվրոպայի և Ասիայի տայգայի անտառներում, Սկանդինավիայից և Ալպերից մինչև Կամչատկայում, Կուրիլյան կղզիներում, Պրիմորյեում, Ճապոնիայում և Չինաստանում։ Մայրահավը Սիբիրում եղևնու (սիբիրյան սոճին) միակ զանգվածային բնակիչն է ։ Մայրահավը կապված է ցամաքի և նույնիսկ անբեռ լինելու հետ, առանց ընկույզի բեռի, հազվադեպ է ձգտում հաղթահարել ջրային պատնեշները ավելի քան 3 կմ լայնությունից։ Այն մտնում է կղզիներ և լինում է թայֆունների, փոթորիկների շրջակայքում ։ Սիմուշիրի մայրահավը իրեն ձագերին կերակրում է սոսենու սերմերով ։
Սնուցում
Դրանք հիմնականում սնվում են հասած սոճին, ընկույզը, բացի այդ սնվում են նաև կաղնիների, հաճարենիների, եղևնիների և սոճիների սերմերով, հատապտուղներով, փոքր ողնաշարավորներով և միջատներով։ Թռչունն իր անունը ստացել է այն փաստի պատճառով, որ սնվում է հիմնականում ընկույզով ։
Բուծում
Այս թռչունները բնադրում են առավել խիտ և անհասանելի անտառներում, ապրիլ կամ մարտ ամիսներին էգը իր տակ դնում է կանաչ գույնի 3-4 երկարավուն ձու ։ Միայն էգն է թուխս նստում, մինչդեռ արուն հայտհաթում է սնունդը ։
Արտաքին հղումներ
Կատեգորիա:Ագռավներ Կատեգորիա:Թռչուններ այբբենական կարգով Կատեգորիա:Հարավային Ամերիկայի թռչուններ
Ստարոպետրովո
Ստարոպետրովո (Старопетрово, Иҫке Петров), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 252 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիրսկի շրջանի բնակավայրեր
Դմիտրովկա (գյուղ, Կազանկայի շրջան)
Դմիտրովկա (Дмитрівка), գյուղ Ուկրաինայի Նիկոլաևի մարզի Կազանկայի շրջանում։ Բնակավայրը նախկինում նաև անվանվել է Իվանո-Դոնինո։ Հիմնադրվել է 1880 թվականին։
2001 թվականի տվյալներով Դմիտրովկա գյուղում բնակվում էր 358 մարդ։ Բնակավայրը զբաղեցնում է 1,05 կմ²։
Դոմենիկինո
Դոմենիկինո (Domenichino, Domenico Zampieri, իտալացի նկարիչ, որը պատկանում է բոլոնյան դպրոցին։
Կենսագրություն
Դոմենիկինոն կոշկակարի որդի է։ Ծնվել է 1581 թվականի հոկտեմբերի 21-ին Բոլոնյայում։ Սովորել է Դենիս Կալվերտի մոտ և աշխատել Կարրաչչի եղբայրների մոտ։ 1601 թվականին այցելել է Հռոմ։ Նկարազարդել է որմնանկարներ Սենտ Օնաֆրիո ալ Ջանիկոլո եկեղեցում։ Աշխատել է Գվիդո Ռենիի հետ Սուրբ Գրիգոր Մեծի եկեղեցում։ Այստեղ տեսնելով նրա «Սուրբ Անդրեասի խարազանումը» որմնանկարը, Հաննիբալ Կարրաչչին խոստովանել է, որ հետայսու սովորելու է Դոմենիկինոյի արվեստից։
Հետագայում Դոմենիկինոն նկարազարդել է Սան Լուիջի դեի Ֆրանչեզի եկեղեցու որմերը («Սուրբ Անդրեասի խարազանումը» շարքը), Սանտա Մարիա ին Տրաստեվերե և այլ հռոմեական եկեղեցիների, ինչպես նաև Ալդոբրանդինի վիլլայի որմնանկարները։ 1630 թվականից նկարել է Սուրբ Յանուարիայի համալիրի գանձարանի պատերը («Սուրբ Յանուարիայի կյանքը» և այլն)։
Համբավ
Մինչև XIX դարի կեսերը Դոմենիկինոյին դիտում էին որպես Եվրոպայի պատմության հռչակավոր նկարիչներից մեկը, համարում նրան Ռաֆայելի իրական ժառանգորդը։ Նրա վրձնի թեթևության մասին ներբողում էին բանաստեղծություններ, վանականները վիճում էին նրա նկարները ձեռք բերելու համար։ Նույնիսկ ռուս բանաստեղծ և դրամատուրգ Նեստոր Կուկոլնիկը 1838 թվականին ձոնել է «Դոմենիկինո» ստեղծագործությունը ի պատիվ նկարչի։ Միայն Ջոն Ռյոսկինի կողմից նրա նկարները չոր էկլեկտիկ հայտարարելուց հետո նրա համբավը սկսեց մայրամուտ իջնել։ XIX դարի ավարտին նրա անունը արդեն հեռացվել էր «սրբագույն» նկարիչների ցանկից։ XX դարում նրա ստեղծագործությունների միակ ցուցահանդեսը կայացել է 1996 թվականին Վենետիկ պալացցոյում։
Արտաքին հղումներ
Կատեգորիա:Իտալացի նկարիչներ Կատեգորիա:17-րդ դարի իտալացի նկարիչներ Կատեգորիա:Բարոկկո ոճի նկարիչներ Կատեգորիա:16-րդ դարի իտալացի նկարիչներ Կատեգորիա:Իտալացի ճարտարապետներ
Բրաոխոս
Բրաոխոս(Braojos), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Տարածքը 25 կմ²։ Բնակչությունը՝ 191 մարդ (ըստ 2010 թվականի)։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Թեզամի (Մծխեթի շրջան)
Թեզամի (თეზამი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 1100 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 24 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Դրեջա
Դրեջա, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Աղոթարարներ
Աղոթարարներ կամ հարցուկներ կամ մորղեր, միջատների կարգ։ Հայտնի է 2000, Հայաստանում՝ 5 տեսակ։ Առավել տարածված է մորղ սովորականը (Mantis religiosa)։
Արտաքին կառուցվածք
Մորղերը մեծ կամ միջին մեծության, խիստ երկարավուն մարմնով գիշատիչ միջատներ են։ Հարցուկների գլուխը եռանկյունաձև է, խիստ շարժուն։ Մորղի բերանային ապարատը կրծող է։ Կրծքային առաջին զույգ բնորոշ գիշատիչ ոտքերը վերափոխված են բռնող վերջավորությունների, որոնց սրունքներն ու ազդրերը պատված են փշերով։ Որսին դարանակալելիս մարմինը ձգում են, առջևի ոտքերն ուղղում դեպի վեր (աղոթողի կեցվածքի է նման, այստեղից՝ անվանումը)։
Սննդառություն
Հարցուկներ վարում են ցերեկային կյանք, ջերմասեր են։ Սնվում են առավելապես լվիճներով, ճանճերով և այլ մանր միջատներով, մեծ չափերի աղոթարարները՝ նաև մորեխներով, թիթեռներով և այլն։ Որոշ խոշոր արևադարձային տեսակներ հարձակվում են նույնիսկ փոքր թռչունների, գորտերի և մողեսների վրա։ Ունեն պաշտպանական գունավորում։ Ոչնչացնում են վնասատու միջատներին։
Կատեգորիա:Միջատներ
Նիկողայոս Տիգրանյան փողոց (Երևան)
Նիկողայոս Տիգրանյան փողոց, փողոց Երևանի Արաբկիր վարչական շրջանում։ Անվանվել է ի պատիվ հայ խորհրդային կոմպոզիտոր, բանահավաք, դաշնակահար, երաժշտական գործիչ, ՀԽՍՀ ժողովրդական արտիստ, Աշխատանքի հերոս Նիկողայոս Տիգրանյանի։ Քաղաքային նշանակության փողոց է ։
Տվյալներ
Սկսվում է Զարյան փողոցի թիվ 47 և 49 շենքերի մոտից, հատում Կոմիտասի պողոտան, Մամիկոնյանց փողոցը, հասնում Նիկողայոս Ադոնցի փողոց ։ Երկարությունը 1100 մետր է։
Խորհրդային տարիներին սկզբնապես կոչվել է Արաբկիրի 57-րդ փողոց, այնուհետև վերանվանվել է՝ ստանալով այժմյան անվանումը ։
Աղբյուրներ
Կատեգորիա:Երևանի փողոցներ
Ուլ Կոմիս
Ուլ Կոմիս (Уль-Комысь), գետ Ռուսաստանում, հոսում է Կոմի Հանրապետությունով, Արխանգելսկի մարզով։ Գետաբերանը գտնվում է Կոմիս գետի աջ ափին՝ 2 կմ հեռավորության վրա։ Գետի երկարությունը կազմում է 63 կմ։
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ցերկովիշչե (գյուղ, Կրասնինսկի շրջան)
Ցերկովիշչե (Церковище), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
(6883) Հյուչիգատակե
(6883) Հյուչիգատակե (Hiuchigatake), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 10-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 3,120379 ա. մ., առավելագույնը մոտենում է 2,535 ա. մ. հեռավորության վրա և հեռանում 3,7057 ա. մ. ։ Արեգակի շուրջ մեկ ամբողջական պտույտ է կատարում 2013,3 երկրային օրվա ընթացքում, իր ուղեծրով շարժվելով միջինում 0,178811 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
«Սևան» միջազգային երաժշտական փառատոն
Ստեղծման պատմություն
Պրոյեկտը ստեղծվել է «Փոխենք երաժշտությամբ» կարգախոսով, հիմնվելով տարածաշրջանում ձևավորված կարիքների հիման վրա, հիմք դնելով Գեղարքունիքի մարզում ամենամյա փառատոնային մշակույթի զարգացմանը ։ Սկզբում փառատոնը համարվել է մարզային, սակայն 2018 թվականին դարձել է միջազգային։ Իր ձևաչափով այն համայնքում առաջինն է։ Այն կարևոր հարթակ է հանդիսանում սկսնակ երաժիշտների համար՝ ինքնադրսևորվելու, նույն բեմում ելույթ ունենալու արդեն փորձառու և հայտնի խմբերի հետ հանդիպելու առումով։ Փառատոնային առաջին օրը ռոք երաժշտության սիրահարների համար է, իսկ 2-րդը ֆոլկ։
Նպատակ
Փառատոնի նպատակներից է բեմ, հարթակ, հնարավորություն և ստեղծագործական համագործակցության դաշտ ստեղծել մասնակից երիտասարդ երաժիշտների համար։ Փառատոնն ունի նաև ածանցյալ նպատակներ՝ սոցիալական և բնապահպանական ենթատեքստերով, ինչն արտահայտվում է փառատոնի ուղերձի մեջ` «Տարին գեթ մեկ անգամ ասենք Շնորհակալություն Սևան» ։ Որպես առաջնային թիրախ հանդես են գալիս այն բոլոր երիտասարդ երաժիշտները, որոնք ընտրության կարգով դառնում են փառատոնի մասնակից և կիսում են փառատոնի գաղափարները։ Ժանրային առումով փառատոնը երկու տարբեր երաժշտական բևեռներ բերում է մի հարթակ՝ երիտասարդ ռոք խմբերը և ժամանակակից ֆոլկլյորիկ կամ էթնո խմբերը։
Ծանոթագրություններ
Կատեգորիա:Հայաստանի փառատոներ Կատեգորիա:Փառատոներ Կատեգորիա:Մշակութային փառատոներ
Անձավ (այլ կիրառումներ)
Անձավ անվանումը կարող է վերաբերել հետևյալ գյուղերին.
Պյոտր Խրոմով
Պյոտր Ֆիլիպովիչ Խրոմով (Пётр Фили́ппович Хро́мов, ), ռուս խորհրդային բանաստեղծ, որը զոհվել է Հայրենական մեծ պատերազմում։
Կենսագրություն
Ծնվել է Կուբանի կազակական սպայի ընտանիքում։
Ապագա բանաստեղծի մանկությունն ու երիտասարդությունը անցել են Կուբանի մարզի (այժմ՝ Կրասնոդարի երկրամասի Կուրգանինսկի շրջան) Տեմիրգոևսկայա ստանիցայում ։
Գյուղում ապրելու տարիներին, դեռևս դպրոցում, սկսել է գրել բանաստեղծություններ։ Դպրոցն ավարտելուց հետո ընդունվել է Կրասնոդարի գեղարվեստական տեխնիկում ։ Այնուհետև տեղափոխվել է Դոնի Ռոստով, ընդունվել Դոնի Ռոստովի պետական մանկավարժական ինստիտուտ ։
1920-ական թվականների վերջերից Խրոմովի բանաստեղծությունները հայտնվել են Հյուսիսկովկասյան երկրամասի պարբերականներում՝ «Նա պոդյոմե», «Սովետսկի Սևեռնի Կավկազ» ամսագրերում, «Լիտերարտուրնի Ռոստով» ալմանախում, «Բոլշևիստսկայա սմենա», «Կոլխոզնայա պրավդա» և «Մոլոտ» թերթերում ։ Նրա բանաստեղծությունները հրապարակել են նաև կենտրոնական ամսագրերը, մասնավորապես՝ «Կրասնայա նովը», «Կոստյորը» և ուրիշները։
Մասնակցել է Գյուղացիական գրողների համառուսաստանյան ընկերության գործունեությանը։
Խրոմովի բանաստեղծություններում զգալի տեղ է հատկացվել խորհրդային գյուղի կյանքի նկարագրությանը, կոլեկտիվացմանը։ Նա սիրով պատկերել է հայրենի բնությունը։ Քիչ տողեր չի նվիրել աշխատանքի մարդկանց, ծովային ճանապարհորդությունների ռոմանտիկային և օդաչուներին։
Ուժերը փորձել է նաև արձակում՝ գրելով «Հարևան», «Միշկայի հիվանդությունը» և այլ պատմվածքներ, ինչպես նաև մի շարք ակնարկներ ։
Խրոմովին աջակցել է Ալեքսանդր Ֆադեևը ՝ ստեղծագործությունները հրապարակելով ամսագրերում, տալով արժեքավոր խորհուրդներ, նշելով հաջողությունները։
Խրոմովի ընկերոջ՝ գրող Միխայիլ Օբուխովի վկայությամբ՝ Խրոմովի բանաստեղծությունները բարձր էր գնահատում նաև Միխայիլ Իսակովսկին ։
Խրոմովի կյանքի ընթացքում լույս է տեսել նրա բանաստեղծությունների ընդամենը երկու ժողովածու՝ 1939 թվականին երեխաների համար՝ «Ինքնաթիռ» գրքույկը, իսկ 1940 թվականին՝ «Թարմ քամին»։
Հայրենական մեծ պատերազմը սկսվելուն պես Խրոմովը զորակոչվել է Կարմիր բանակ։ Լեյտենանտի կոչումով ավարտելով կարճ դասընթացները ՝ գնդապետ Ս. Կ. Պոտեխինի փառապանծ Իրկուտսկի 30-րդ հրաձգային դիվիզիայի շարքերում մասնակցել է Հարավային ռազմաճակատի մարտերին։
1942 թվականի մարտի 15-ին, զինվորներին իր հետևից հակագրոհի տանելիս, ծանր վիրավորվել է։ Մահացել է նույն օրը հոսպիտալի ճանապարհին ։
Թաղված է Ռոստովի մարզի Բոլշեկրեպրինսկի շրջանի թիվ 16 եղբայրական գերեզմանում ։
Գրականություն
Կատեգորիա:Խորհրդային գրողներ Կատեգորիա:Գրողներ այբբենական կարգով Կատեգորիա:Ռուս բանաստեղծներ Կատեգորիա:Խորհրդային բանաստեղծներ Կատեգորիա:Բանաստեղծներ այբբենական կարգով
Գրիգոր Ջաղացպանյան
Գրիգոր Ջաղացպանյան, 1920 թվականի Մայիսյան խռովության, Հայաստանում խորհրդային ռեժիմի հաստատման աջակից, ԽՄԿԿ անդամ (1917)
Գործունեություն
1918-1920 թվականներին ակտիվորեն մասնակցել է Ալեքսանդրապոլի բոլշևիկյան երիտասարդական կազմակերպության ստեղծմանը։
1920 թվականի դեկտեմբերին թուրքական օկուպացիայի պայմաններում կոմերիտմիության առաջին կոնֆերանսում (ընդհատակյա) ընտրվել է քաղկոմի, 1921 թվականի ապրիլից՝ Ալեքսանդրապոլի գավառային կոմիտեի քարտուղար։
1922 թվականից ծառայել է սովետական բանակում որպես գնդի կոմիսար։ 1926-1932 թվականներին եղել է ՀԿ(բ)Կ Կոտայքի, Ստեփանավանի, Ախտայի (այժմ՝ Հրազդան) շրջկոմների քարտուղար։
ՀԿ(բ)Կ V-VI և VIII համագումարներում ընտրվել է ՀԿ(բ)Կ ԿԿ անդամ։ Պարգևատրվել է Աշխատանքային կարմիր դրոշի շքանշանով։
Կատեգորիա:Հայ քաղաքական գործիչներ Կատեգորիա:Հայրենական մեծ պատերազմի մասնակիցներ Կատեգորիա:ԽՄԿԿ անդամներ
Սոցիալիստական կուտակման օրենք
Սոցալիստական կուտակման օրենք (закон социалистического накопления), տնտեսական օրենք, որը փորձում է մարքսիզմի դիրքերից արտահայտել ժողովրդի կյանքի նյութական ու մշակութային մակարդակի բարձրացումը, աշխատունակ բնակչության համընդհանուր զբաղվածությունն ու հասարակության բոլոր անդամների համակողմանի զարգացումն ապահովող պայմանների ստեղծման նպատակով հասարակական արտադրության ընդլայնման ու որակական կատարելագործման, ազգային հարստության ավելացման համար ազգային եկամտի մի մասը պարբերաբար օգտագործելու անհրաժեշտությունը։
Ալբերտ Քինգ
Ալբերտ Քինգ(անգլ. Albert King, իրական անունը՝ Ալբերտ Նելսոն; ), ամերիկացի բլյուզ երգիչ, կիթառիստ, երգերի հեղինակ։
Կենսագրություն
Ծնվել է Միսսիսիպի նահանգի Ինդիանոլա փոքր քաղաքում։ Մեծացել է Անկանզասում՝ ֆերմերների ընտանիքում։ Աշխատել է, որպես գյուղատնտեսական մեքենայի վարորդ։ Հնարավոր է, հենց դրա հետ կապված հիշողությունների հետ է առնչվում Քինգի վերջին ստեղծագործությունը՝ «Թավշյա բուլդոզեր» (անգլ. The Velvet Bulldozer)։ Ինքնուս կիթառահար Քինգը նվագելու օրիգինալ ձև էր յուրացրել․ լինելով ձախլիկ, նա սովորական կիթառը աջ ուղղված գրիֆով էր բռնում, բայց չէր վերադասավորում լարերը, այնպես, որ ամենահաստ լարը ամենաներքևում էր։
Սոցիալիստական կուտակման օրենք
Կուտակման նյութական հիմքն արտադրության գերազանցումն է սպառման նկատմամբ։ Սակայն կուտակման մասշտաբները, նպատակը, սոցիալական հետևանքներն ու խթանները պայմանավորված են արտադրական հասարակական հարաբերություններով։
Կատեգորիա:Մարքսիզմ
Ալբերտ Քինգ
Արտաքին հղումներ
Կատեգորիա:Ամերիկացի երգիչներ Կատեգորիա:1923 ծնունդներ Կատեգորիա:Ապրիլի 25 ծնունդներ Կատեգորիա:1992 մահեր Կատեգորիա:Դեկտեմբերի 21 մահեր Կատեգորիա:Ամերիկացի բլյուզ կիթառահարներ Կատեգորիա:20-րդ դարի ամերիկացի երգիչներ
Թրեյ Սոնգզ
Թրեմեյն Ալդոն Նևերսոն (Tremaine Aldon Neverson, ), ամերիկացի երգիչ, երգերի հեղինակ, դերասան և ռեփեր, ով ավելի հայտնի է Թրեյ Սոնգզ (Trey Songz) բեմական կեղծանվամբ։ Իր դեբյուտային՝ «I Gotta Make It» ստուդիական ալբոմը նա թողարկել է 2005 թվականին, իսկ «Trey Day» կոչվող նրա երկրորդ ալբոմը թողարկվել է 2007 թվականներին։ 2009 թվականին լույս է տեսնում նրա երրորդ ալբոմը, որը կոչվում է «Ready», իսկ 2010 թվականի սեպտեմբերի 14-ին «Passion, Pain & Pleasure» անվանումը կրող չորրորդ ստուդիական ալբոմը։ «Chapter V» կոչվող ալբոմը թողարկվում է 2012 թվականի օգոստոսի 21-ին և դառնում է նրա թվով հինգերորդ ալբոմը։ 2014 թվականի հուլիսի 1-ին նա թողարկում է իր «Trigga» կոչվող վեցերորդ ստուդիական ալբոմը։
Վաղ կյանք
Թրեմեյն Ալդոն Նևերսոնը ծնվել է 1984 թվականի նոյեմբերի 28-ին, Վիրջինիա նահանգի Պիտերսբուրգ քաղաքում ։ Նրա մայրը՝ Էփրիլ Թաքերը, 17 տարեկան է եղել երբ նա ծնվել է ։ Թրեյը ի սկզբանե չի ունեցել ձգտում երաժշտության հանդեպ, ասելով, որ երգեցողությունը իր համար չէ, մինչև մյուսները սկսել նկատել, որ նա ունի լավ ձայնային տվյալներ ։ Նա սկզբում միայն երգել է ընտանիքի և ընկերների քաջալերանքով, սակայն երբ 15 տարեկանում հանդիպում է երաժշտական պրոդյուսեր Թրոյ Թեյլորին, սկսում է ավելի լուրջ վերաբերվել երաժշտությանը ։ 2002 թվականին նա ավարտում է Պիտերսբուրգի ավագ դպրոցը, իսկ 2003 թվականին տեղափոխվում է Նյու Ջերսի, որտեղ Թրոյ Թեյլորի օգնությամբ ստորագրում է պայմանագիր Atlantic Records ձայնագրման լեյբլի հետ և սկսում է ձայնագրել իր սեփական երաժշտությունը ։
Ոգեշնչող արտիստներ
Տարբեր հարցազրույցներում Թրեյ Սոնգզը նշել է, որ դեռ երիտասարդ տարիքից նա ռեփեր Ջեյ Զին համարել է իրեն ամենաշատը ոգեշնչող կատարողներից մեկը ։ Ըստ նրա՝ Ջեյ Զին ոչ միայն ազդել է իր երաժշտական կարիերայի վրա, այլ նաև կյանքի ։ Larry King Now վեբ ծրագրին տված հարցազրույցում նա ասել է, որ երբ ստացել է հնարավորություն աշխատելու Ջեյ Զիի հետ, դա մեծ պատիվ է եղել իր համար ։ Թրեյը իրեն ոգեշնչած կատարողների թվին է դասում նաև R&B/սոուլ երգիչ Դի Անջելոյին ։
Արտաքին հղումներ
Կատեգորիա:1984 ծնունդներ Կատեգորիա:Նոյեմբերի 28 ծնունդներ Կատեգորիա:21-րդ դարի ամերիկացի երգիչներ Կատեգորիա:Ամերիկացի ռեփերներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի հիփ հոփ երգիչներ Կատեգորիա:Ամերիկացի դերասաններ Կատեգորիա:Բեմական կեղծանուններ Կատեգորիա:Ամերիկացի հիփ հոփ երաժիշտներ Կատեգորիա:Ամերիկացի երգահաններ Կատեգորիա:Ամերիկացի կինոդերասաններ Կատեգորիա:Ամերիկացի կոմպոզիտորներ
Էսպիրիտու Սանտու նահանգի հյուսիսարևմտյան մարզ
Էսպիրիտու Սանտու նահանգի հյուսիս-արևմուտք (Mesorregião Noroeste Espírito-Santense), վարչական մեզոշրջան Բրազիլիայում, մտնում է Էսպիրիտու Սանտու նահանգի մեջ։ Բնակչությունը կազմում է 402 710 մարդ 2006 թվականի տվյալով։ Զբաղեցված տարածքը 12 039,493 կմ²։ Բնակչության խտությունը 33,4 մարդ/կմ²։
Վիճակագրություն
Կատեգորիա:Բրազիլիայի մեզոշրջաններ
Պրոխորի (ավան, Բախմաչի շրջան)
2006 թվականի տվյալներով Պրոխորի ավանում բնակվում էր 11 մարդ։ Բնակչության խտությունը կազմում էր 169,23 մարդ/կմ²։
Ստարոպուչկակովո
Ստարոպուչկակովո (Старопучкаково, Иҫке Боҫкаҡ), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չեկմագուշևսկի շրջանի բնակավայրեր
Սիլիկոզ
Սիլիկոզ (, — կայծքար), հիվանդություն, որն առաջանում է սիլիցիումի ազատ երկօքսիդ պարունակող փոշու երկարատև շնչումից։ Մասնագիտությամբ պայմանավորված հիվանդություն է. առավել հաճախ հիվանդանում են լեռնահանքային, ճենապակու-հախճապակու, մետաղագործական, մեքենաշինական արդյունաբերության աշխատողները։ Փոշեգարությունների խմբի առավել ծանր ընթացող հիվանդություն է, հաճախ զուգակցվում է տուբերկուլոզային պրոցեսի (սիլիկոտուբերկուլոզ) և այլ բարդությունների հետ։
Ծանոթագրություններ
Կատեգորիա:Թոքերի հիվանդություններ Կատեգորիա:Մասնագիտական հիվանդություններ
Դագի հատուկ առաքելությունը
'''«Դագ. Հատուկ առաքելություն»''' ( Dug's Special Mission), Pixar ընկերության կարճամետրաժ անիմացիոն ֆիլմ, որի ռեժիսորն է Ռոնի դել Կարմենը։ Մուլտֆիլմի պրեմիերան կայացել է 2009 թվականին։ Այն դարձել է Pixar ընկերության «Վեր» լիամետրաժ մուլտֆիլմի սկավառակի հավելում և պատմել է մուլտֆիլմի հերոսներից մեկի՝ Դագի կյանքի դրվագներից մեկի մասին։
Pixar ստուդիայի «Վեր» ֆիլմի պրոդյուսեր Ջոնաս Ռիվերայի խոսքերով, Դագի հատուկ առաքելությունը «մի փոքր նախապատմություն է, թե ինչ էր իրականում անում Դագը այս խորհրդավոր առաքելության մեջ, երբ մենք հանդիպում ենք նրան»։ Մի խոսքով, երբ Ալֆան, Բետան և Գամման հանձնարարում են Դագին բռնել թռչունին, նրանց հրահանգները իրականում նախատեսված էին Դագին իրենցից հեռու պահելու համար։
Սյուժե
Դագի ծննդյան օրն էր։ Նա երազում էր, որ դա իր կյանքի ամենաերջանիկ օրը լինի։ Դագը ուսումնասիրում է ծաղիկները և այդ պահին մյուս երեք շները (Ալֆան, Բետան, Գամման) անցնում են կողքով՝ փորձելով բռնել թռչունին։ Դագը ցանկանում է ինչ-որ բանով օգնել նրանց և Ալֆան նրան «հատուկ առաքելություն» է հանձնարարում։ Առաքելությունն էր հսկել հսկայական քարը, որպեսզի նա տեղից չշարժվի։ Պարզ էր, որ դա ընդամենը պատրվակ էր իրենց խանգարող Դագին զբաղեցնելու համար, բայց Դագը մոտենում է առաքելությանը շատ լուրջ. նա հետևում է քարին, սակայն պատահական դիպչում է մի փոքրիկ քարի, որի պատճառով հսկայական քարերը սկսում են թափվել և գրեթե սպանում են Ալֆային, Բետային և Գամմային։
Այնուհետև երեք շները նրան նոր հանձնարարություն են տալիս։ Այս անգամ Դագին հանձնարարված էր հետևել թռչնի սիրելի անցքին, բայց դա նույնպես նրա մոտ չի ստացվում։ Դագը սորուն ավազների պատճառով ընկնում է շների գլխին։
Ամեն ինչ շարունակվում է նույն ձևով։ Որքան էլ Ալֆան պարզ կամ անիմաստ առաջադրանք է տալիս Դագին, պատահականության կամքով ամեն ինչ փչացնում է։ Ի վերջո, Ալֆայի համբերությունը սպառվում է և նա Դագին ասում է այն ամենը, ինչ մտածում է նրա մասին, մասնավորապես, որ նա վատ շուն է։ Նեղացած Դագը հեռանում է՝ կրկնելով, որ դա իր կյանքի ամենավատ ծննդյան օրն է։
Արտաքին հղումներ
Կատեգորիա:2009 մուլտֆիլմեր Կատեգորիա:Անգլերեն մուլտֆիլմեր Կատեգորիա:Ամերիկյան մուլտֆիլմեր Կատեգորիա:Մուլտֆիլմեր շների մասին Կատեգորիա:Ամերիկյան ֆիլմեր
Կարսանի
Դիրք
Գտնվում է ծովի մակարդակից 700 մետր բարձրության վրա։ Շրջկենտրոն Մցխեթից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 18 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Դուդերա
Դուդերա, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ցիբուլկի
Բնակչությունը 2007 թվականին գրանցված տվյալներով կազմում էր 13 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Սենտ Ուան լը Պեն
Բնակչությունը 2008 թվականի դրությամբ կազմում է 297 մարդ, բնակչության խտությունը` 53.13 մարդ/կմ²։ Բնակավայրը զբաղեցնում է 5.59 կմ² տարածք։
Աշխարհագրություն
Գտնվում է Փարիզ քաղաքից 170 կմ արևմուտք, Կան քաղաքից` 35 կմ արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 197 աշխատունակ (15-64 տարեկան) բնակիչ, որոնցից ակտիվ էին 144-ը, իսկ ոչ ակտիվները` 53։ Ակտիվության ցուցանիշը կազմում է 73,1 %։ 144 աշխատունակ մարդկանցից աշխատել է 127 անձ (71 տղամարդ և 56 կին)։ Գործազուրկ են եղել 17 անձ (4 տղամարդ և 13 կին)։ 53 անաշխատունակներից 15-ը եղել են աշակերտներ կամ ուսանողներ, 25-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Անի Պալյան
Անի Գագիկի Պալյան, հայազգի լողորդ-պարալիմպիկ։ Լոնդոնի 2012 թվականի պարաօլիմպիական խաղերի մեդալակիր, աշխարհի բազմակի չեմպիոն, Ռուսաստանի բազմակի չեմպիոն և ռեկորդակիր, Ուկրաինայի սպորտի վաստակավոր վարպետ և Ռուսաստանի միջազգային կարգի սպորտի վարպետ լողի հենաշարժական խնդիրներ ունեցող մարզիկների շրջանում։
Կենսագրություն
Անի Պալյանը ծնվել է 1990 թվականի օգոստոսի 21-ին Թբիլիսիում՝ մանկական ուղեղային կաթված ախտորոշմամբ։ 1991 թվականին Անիի ծնողները տեղափոխվել են Ղրիմ, քանի որ բժիշկները խորհուրդ են տվել երեխային բուժել Սաքիի ցեխով ։ Առողջության բարելավման նպատակով 8 տարեկանում նա սկսում է լողալ` Սիմֆերոպոլի արհմիությունների մշակույթի պալատի լողավազանում, այնուհետև Եվպատորիայում ։ 10 տարեկանից մասնակցել է մրցումների, 14 տարեկանում լրացրել է սպորտի վարպետության թեկնածուի նորման, իսկ 16 տարեկանում դարձել Ուկրաինայի սպորտի վարպետ ։ 2008 թվականից մարզվել է Մարինա Լեսկովսկայայի մոտ։ 2009-2013 թվականներին եղել է Ուկրաինայի ազգային հավաքականի անդամ։ Հանդես գալով Ուկրաինայի հավաքականի կազմում՝ Լոնդոնում կայացած 2012 թվականի ամառային պարալիմպիկ խաղերում նվաճել է բրոնզե մեդալ, երկու ոսկե և երկու բրոնզե մեդալներ աշխարհի առաջնություններում։ 2013 թվականին նրան շնորհվել է Ուկրաինայի սպորտի վաստակավոր վարպետի կոչում։ 2014 թվականին ստացել է Ռուսաստանի քաղաքացիություն ։ 2014 թվականի լողի Ռուսաստանի առաջնությանը հենաշարժական խնդիրներ ունեցող մարզիկների շրջանում նա սահմանել է 4 ռուսական ռեկորդ՝ 50 մ / վ, 200 մ / վ, 400 մ / վ, 50 մ բատերֆլայում և հաղթանակներ տարել այդ սպորտային լողաձևերում։ Ռուսաստանի հաջորդ առաջնությունում (2015) հաղթել է 50 մ ազատ ոճում (33.83 վայրկյան արդյունքով), 50 մ բատերֆլայում (38.67 վայրկյան), 400 մ ազատ ոճում (5 րոպե 24.97 վայրկյան), 200 մ կոմպլեքս լողում (3 րոպե 18.06 վրկ) և 100 մ ազատ ոճում (1 րոպե 13,48 վրկ), ինչպես նաև սահմանել է Ռուսատանի ռեկորդներ 50 և 400 մետր ազատ ոճի մրցատարածությունում ։ 2015 թվականին դարձել է աշխարհի չեմպիոն, ինչպես նաև նվաճել է աշխարհի առաջնության արծաթե և երեք բրոնզե մեդալներ ։
«Հանուն Ռուսաստանի» համառուսաստանյան ժողովրդական ճակատի ակտիվիստ է, որը սատարում է Ռուսաստանի նախագահ Վլադիմիր Պուտինին։ 2018 թվականին միացել է Putin Team հասարակական շարժմանը ։
Ծանոթագրություններ
Կատեգորիա:Ռուս լողորդներ Կատեգորիա:Ուկրաինացի լողորդներ
Նատալի Փորտման
Նատալի Փորտման (Natalie Portman, ), ամերիկյան դերասանուհի, Հոլիվուդի ամենահայտնի և բարձր վարձատրվող աստղերից մեկը։ Առաջին անգամ նկարահանվել է 1994 թվականին՝ «Լեոն» (Léon) ֆիլմում, որով և սկսվեց նրա կարիերան։
1999 թվականին Նատալին ընդունվել է Հարվարդի համալսարան, որտեղ ուսումնասիրել է հոգեբանություն և ավարտել 2003 թվականին։
2005 թվականին Նատալին առաջադրվեց Օսկարի՝ «լավագույն դերասանուհի» անվանակարգում, բայց հաջողություն չունեցավ։ Նույն տարում նա որպես լավագույն դերասանուհի առաջադրվեց Ոսկե Գլոբուս մրցանակաբաշխությանը, որտեղ հաղթող ճանաչվեց Motion Picture ֆիլմում խաղալու համար։
2008 թվականին եղել է Կաննի կինոփառատոնի ամենաերիտասարդ ժյուրին։ Նույն տարում Նատալին մի փոքրիկ դերակատարում ստացավ «Նյու Յորք, ես քեզ սիրում եմ» ֆիլմում։
Կենսագրություն
Նատալի Փորթմանը ծնվել է 1981 թվականի հունիսի 9-ին Երուսաղեմում, Ավներ Հերշլագի ու Շելլի Սթիվենսի ընտանիքում։ Նատալիի հայրը անպտղության բուժման ու վերարտադրողական էնդոկրինոլոգիայի մասնագետ էր, Հոֆստրայի բժշկական դպրոցի (Hofstra North Shore — Long Island Jewish School of Medicine at Hofstra University) մանկաբարձության ու գինեկոլոգիայի ամբիոնի պրոֆեսոր։ Նա Երուսաղեմի Հադասայի հրեական համալսարանի բժշկական դպրոցի շրջանավարտ էր  ։ Նատալի Փորթմանի մայրը եղել է տնային տնտեսուհի, իսկ ներկայումս դստեր գործակալն է։ Դերասանուհու՝ մոր նախնիները հրեաներ էին Ռուսաստանից ու Ավստրո-Հունգարիայից. նրանք գաղթել են ԱՄՆ ու իրենց Էդելշտեյն ազգանունը փոխարինել Սթիվենս ազգանունով։ Հոր նախնիները գալիս են Ռումինիայից ու Լեհաստանից ։ Նատալիի հորական պապը, ում ծնողները մահացել էին Օսվենցիմում, տնտեսագիտության պրոֆեսոր էր Իսրայելում, իսկ նրա նախատատը, որն ուներ ռումինական ծագում, Երկրորդ համաշխարհային պատերազմի տարիներին եղել է բրիտանական հետախուզության լրտես ։ «Փորթման» բեմական կեղծանունը դերասանուհու մորական տատի՝ Բերնիս Սթիվենսի (Bernice Stevens, ծնվ. 1925, ունի հրեա-ռուսական ծագում) օրիորդական ազգանունն էր   ։
Փորթմանի ծնողները հանդիպել են Օհայո նահանգի համալսարանի հրեական ուսանողական կենտրոնում, որտեղ նրա մայրը տոմսեր էր վաճառում։ Ավներ Հերշլագը վերադարձել է Իսրայել, այդ ընթացքում նրանք նամակագրական կապ են պահպանել, իսկ մի քանի տարի անց Շելի Սթիվենսը մեկնել է նրա մոտ, և նրանք ամուսնացել են։ Երբ Նատալին երեք տարեկան էր, ընտանիքն Իսրայելից տեղափոխվում է ԱՄՆ, որտեղ աղջկա հայրը կարող էր բարձրացնել իր որոկավորումը ։ Սկզբում նրանք ապրում էին Վաշինգտոնում, որտեղ Նատալին հաճախում էր Չարլզ Ի. Սմիթի հրեական ցերեկային դպրոց և սովորում էր խոսել եբրայերեն, սակայն 1988 թվականին նրանք տեղափոխվում են Կոնեկտիկուտ և 1990 թվականին վերջնականապես հաստատվում են Նյու Յորք նահանգում՝ Լոնգ Այլենդում ։ Նատալի Փորթմանն ունի երկքաղաքացիություն՝ ԱՄՆ-ի ու Իսրայելի ։ Այդ առիթով նա ասել է․
Նատալին չորս տարեկանից զբաղվել է պարով և հանդես եկել տեղի թատերախմբերի հետ։ Դերասանուհին հաճախել է Սողոմոն Շեխտերի հրեական ցերեկային տարրական դպրոց, որ գտնվում էր Նյու Յորք նահանգի Գլեն Կոուվ քաղաքում։ Նա ավարտել է Սիոսետի միջնակարգ դպրոցը։ Միջնակարգ դպրոցում սովորելու տարիներին՝ 1998 թվականին, դերասանուհին դարձել է «Ջրածնի ֆերմենտային արտադրություն» հետազոտական աշխատանքի համահեղինակ (գիտնականներ Յան Հյորլիի ու Ջոնաթան Վուդվարդի հետ միասին). այդ աշխատանքը նրան թույլ տվեց մասնակցել Intel գիտական մրցույթին, որտեղ նա հասավ մինչև կիսաեզրափակիչ։ Փորթմանը նույնիսկ բաց է թողել «Աստղային պատերազմներ. Էպիզոդ I» ֆիլմի պրեմիերան, որպեսզի նախապատրաստվի ավարտական քննություններին։ 2003 թվականի հունիսին Նատալին ավարտեց Հարվարդի համալսարանը` ստանալով հոգեբանության բակալավրի գիտական աստիճան։ «Ես չեմ անհանգստանում, թե ինստիտուտը կխանգարի իմ կարիերային։ Ավելի լավ է` ես լինեմ կրթված, քան թե կինոաստղ», — ասել է նա New York Post-ին տված հարցազրույցում։ Երկու մայրենի լեզուներից (անգլերեն, եբրայերեն) բացի Նատալին ուսումնասիրել է ֆրանսերեն, գերմաներեն, ճապոներեն ու արաբերեն։
Առաջին դերեր
Բոլոր արձակուրդները Նատալին անցկացնում էր Stagedoor Manor Performing Arts Camp թատերական ճամբարում։ 10 տարեկանում Նատալին մասնակցել է «Ruthless!» ներկայացման քասթինգին մի աղջկա դերի համար, որ դպրոցական ներկայացման մեջ գլխավոր դեր ստանա։ Նատալին ընտրվեց որպես Լորա Բել Բանդիի փոխարինող։ Երբ Նատալին 11 տարեկան էր, Revlon ընկերության գործակալը նրան առաջարկեց դառնալ մոդել, բայց նա հրաժարվեց, որովհետև ցանկանում էր կենտրոնանալ դերասանության վրա ։ Ամսագրերից մեկին տված հարցազրույցում Փորտմանն ասել է․
1994 թվականին Նատալին անցավ Լյուկ Բեսոնի «Լեոն» (Léon) ֆիլմի քասթինգը։ Այդ ֆիլմում նա խաղաց իր առաջին գլխավոր դերը՝ մարմնավորելով Մաթիլդա անունով աղջկա, ով ընկերություն էր անում վարձու մարդասպան Լեոնի (Ժան Ռենո) հետ։ Դերն ստանալուց կարճ ժամանակ անց գաղտնիության նպատակով Նատալին վերցրեց «Փորտման» կեղծանունը, սակայն ֆիլմի ռեժիսորական տարբերակի DVD սկավառակի վրա նա նշված է Նատալի Հերշլագ անունով ։ Ֆիլմը վարձույթն սկսվեց 1994 թվականի նոյեմբերի 18-ին և ընդհանուր առմամբ արժանացավ դրական արձագանքների ։ Այսպիսով, Նատալիի դեբյուտը գեղարվեստական կինոյում տեղի ունեցավ այն ժամանակ, երբ նա դեռ 13 տարեկան էր։
Նույն թվականին Նատալին նկարահանվեց «Զարգացում» հեռուստատեսային կարճամետրաժ ֆիլմում՝ մարմնավորելով Նինային՝ թոքերի քաղցկեղ ունեցող կնոջ՝ Բրիի (Լոուրեն Կոն) դստերը ։
Կարիերայի զարգացում
1995 թվականին Փորթմանը նկարահանվում է «Հակամարտություն» ֆիլմում Ալ Պաչինոյի ու Ռոբերտ Դե Նիրոյի. Նա խաղում է Լորեն Գուստաֆսոնի՝ գլխավոր հերոսի որդեգրված աղջկա դերը։ Ֆիլմը ոչ մի մրցանակ չստացավ, սակայն դրական գնահատական ստացավ քննադատներից և կոմերցիոն հաջողություն ունեցավ։
Նատալին գլխավոր դերը ստացավ «Աննա Ֆրանկի օրագիրը» (1997) բրոդվեյյան բեմադրության մեջ, որը հիմնված է իրականում գոյություն ունեցած հրեա աղջկա օրագրի վրա, որ նա վարել է Նիդերլանդների` գերմանական շրջափակման տարիներին։
Ծանոթագրություններ
Կատեգորիա:Հոլիվուդյան դերասաններ Կատեգորիա:Ամերիկացի դերասանուհիներ Կատեգորիա:Օսկարակիրներ Կատեգորիա:Հարվարդի համալսարանի շրջանավարտներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:BAFTA մրցանակի դափնեկիրներ Կատեգորիա:Ամերիկացի ֆեմինիստներ Կատեգորիա:Ամերիկացի սցենարիստներ Կատեգորիա:Ամերիկացի ռեժիսորներ Կատեգորիա:Ամերիկացի պրոդյուսերներ Կատեգորիա:Երուսաղեմի հրեական համալսարանի շրջանավարտներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Հրեա ֆեմինիստներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Իսրայելցի ֆեմինիստներ Կատեգորիա:Լավագույն դերասանուհի Օսկարի մրցանակակիրներ Կատեգորիա:Գինեսի գրքի ռեկորդակիրներ Կատեգորիա:Ամերիկացի երեխա դերասանուհիներ
Ստարոսաիտովո
Բնակչությունը 2009 թվականին գրանցված տվյալներով կազմում էր 186 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իշիմբայսկի շրջանի բնակավայրեր
Դիկ Բաթթոն
Ռիչարդ («Դիկ») Տոտեն Բաթթոն (Richard Totten «Dick» Button, ), ամերիկացի նախկին գեղասահորդ, գեղասահքի կրկնակի օլիմպիական չեմպիոն, աշխարհի հնգակի չեմպիոն, այժմ հեռուստատեսային մեկնաբան ։
Մանկություն և պատանեկություն
Դիկ Բաթթոնը ծնվել և մեծացել է Նյու Ջերսիի Էնգլվուդ քաղաքում։ Նա վաղ տարիքից սկսել է սահել, սակայն լրջորեն չի վերաբերվել մարզումներին։ 12 տարեկանում նրա հայրը պատահաբար լսել է, թե ինչպես են Դիկին ասում, որ նա երբեք լավ գեղասահորդ չի դառնա։ Շուտով նա որդուն ուղարկում է Նյու Յորք, որտեղ սկսում է զբաղվել գեղասահքի սպորտային պարերի մարզիչ Ջոի Քերոլի հետ ։ Ամռան ընթացքում նա մարզվել է Լեյք-Պլեսիդում՝ Քերոլի մոտ, իսկ հետո նրա խորհրդով անցել է Գուստավ Լասիի մոտ։ Այդ մարզիչի հետ Բաթթոնը մնացել է մինչեւ կարիերայի ավարտը ։
Կարիերայի սկիզբ
16 տարեկանում նա հաղթել Է ԱՄՆ-ի առաջնությունում, ընդ որում բոլոր մրցավարները միաձայն նրան տվել են առաջին տեղը։ Այսպիսով, Բաթթոնը Ստոկհոլմում ընտրվել է 1947 թվականի Աշխարհի առաջնությունում, որտեղ երկրորդ տեղն է գրավել Հանս Գերշվիլերից հետո։ Դա վերջինն էր Բաթթոնի կարիերայում, երբ նա առաջինից ցածր տեղ զբաղեցրեց աշխարհի առաջնությունում։ Աշխարհի առաջնությունում Բաթթոնն ընկերացել է Ուլրիխ Սալխովի հետ, որը հիասթափված էր Բաթթոնի պարտությունից և, որպեսզի աջակցի գեղասահորդին, նրան է նվիրում իր առաջին գավաթը (Սալխովը 1901 թվականին հաղթանակ տարավ իր առաջին աշխարհի առաջնությունում)։ Ավելի ուշ Բաթթոնն այդ մրցանակը հանձնել է ամերիկացի Ջոն Միշա Պետկևիչին ։
1948 թվականի Եվրոպայի առաջնությունում Բաթթոնը կրկին մրցում էր Գերշվիլերի հետ և այս անգամ հաղթանակ տանում։ Հաջորդ տարի ամերիկացիներին արգելվել էր հանդես գալ Եվրոպայի առաջնությունում, այդպիսով Բաթթոնը դառնում է ԱՄՆ-ի միակ քաղաքացին, որը նվաճեց Եվրոպայի առաջնությունում ։
Սիրողական կարիերա
1947 թվականի աշնանը Բաթթոնը պատրաստվում էր ուսումը սկսել Եյլի համալսարանում, սակայն ստիպված էր ընդհատել՝ Օլիմպիական խաղերին նախապատրաստվելու համար։ Թեև համալսարանի ղեկավարությունը սկզբում հավաստիացնում էր, որ մարզական կարիերան չի խանգարի ուսմանը, ավելի ուշ Բաթթոնը հայտարարել է, որ եթե ցանկանում է սովորել Եյլի համալսարանում, գեղասահքը ստիպված կլինի թողնել։ Ընկերների խորհրդով նա փաստաթղթեր է ներկայացրել և ընդունվել Հարվարդի համալսարան, որն ավարտել է 1952 թվականին (իրավագիտություն մասնագիտությամբ)։
Մնացած ողջ կարիերայի ընթացքում Բաթթոնը հաղթել է այն բոլոր մրցումներում, որոնց մասնակցել է։ Նրանից ամեն տարի ռեկորդներ էին սպասում։ 1949 թվականին նա կատարել է «կասկադ կրկնակի ռիտբերգեր-կրկնակի ռիտբերգեր», 1950 թ.՝ «կասկադ կրկնակի ռիտբերգեր-կրկնակի ռիտբերգեր-կրկնակի ռիտբերգեր», 1951 թ.՝ «կասկադ կրկնակի աքսել-եռակի ռիտբերգեր»։ 1952-ի ձմեռային Օլիմպիական խաղերի ժամանակ Բաթթոնը մարզչի հետ եռացատկ էր պատրաստում, որն առաջին անգամ հաջողությամբ կատարում է Վիեննայում կայացած Եվրոպայի առաջնության ցուցադրական ելույթներում։ Օլիմպիական խաղերում նա ազատ ծրագրում կատարել է եռակի ռիտբերգեր՝ առաջին եռակի ցատկը գեղասահքի պատմության մեջ, իսկ հետո կրկնել այն աշխարհի առաջնությունում ։
Արդյունքներ
Ավելացնել պարբերություն
Ծանոթագրություններ
Կատեգորիա:Ամերիկացի օլիմպիական չեմպիոններ Կատեգորիա:Ամերիկացի գեղասահորդներ Կատեգորիա:Գեղասահորդներ Կատեգորիա:Հարվարդի իրավունքի դպրոցի շրջանավարտներ
Հունական ժամանակակից արվեստ
Ժամանակակից հունական արվեստը ներառում է Հունաստանի վերջին անկախացումից և պետականության վերականգնումից մինչև 20-րդ դարը ընած ժամանակաշրջանի հունական արվեստը։
Քանի որ շուրջ չորս դար Հունաստանը գտնվել է Օսմանյան կայսրության տիրապետության տակ, Հունաստանը ի տարբերությունը Արևմտյան Եվրոպայի մյուս երկրների (Ֆրանսիա, Իտալիա, Գերմանիա, Անգլիա, Նիդերլանդներ) չի ապրել Վերածննդի կամ Ռենեսանսի դարաշրջան։
Փոխարենը, հունական այնպիսի կղզիներում ինչպիսիք են Կրետեն և Հոնիական կղզիները, ունեցել են հումանիստական դարաշրջանի նշույլներ, քանի որ մոտ են գտնվել Վենետիկին և արվեստի հայրենիք Իտալիային։ Այդ կղզում ավելի լավ են ընդունվել արմատական գեղարվեստական փոփոխությունները, որոնք տեղի են ունեցել Եվրոպայում 14-18-րդ դարերը ընկած ժամանակահատվածում ։
Որպես այդպիդին, օսմանյան տիրապետության շրջանում, արդեն կային տարբեր գեղարվեստական միտումներ անկախության վերականգնման և արվեստի ձևավորման համար :
Դրա համար կարևոր նախադրյալ հանդիսացավ հունական սփյուռքը, որը ձևավորվել էր տնտեսական վատ պայմանների հետևանքով և համարվում էր հունական նոր սոցիալիստական էլիտա ։
Հունական ժամանակակից արվեստի ձևավորման գործում կարևոր դերակատարություն է ունեցել Ֆրանսիայի, Իտալիայի և Գերմանիայի ազդեցությունը։